**Pielikums Nr.2**

konkursa nolikumam

 (id. Nr.: RTU-2017/109

**TEHNISKĀ SPECIFIKĀCIJA**

1. **Pasūtītājs**

Rīgas Tehniskā universitāte (RTU)

Reģistrācijas numurs: 3341000709

Juridiskā adrese: Kaļķu iela 1, LV-1658

1. **Objekts**
	1. 1.kārta: *Datorzinātnes un informācijas tehnoloģijas fakultātes mācību korpusa Zunda krastmalā 10, Rīgā, jaunbūve;*
	2. 2.kārta: *Pārejas (jaunbūves)* *no* *Datorzinātnes un informācijas tehnoloģijas fakultātes mācību korpusa Zunda krastmalā 10, Rīgā, jaunbūves uz ēku Paula Valdena ielā 7, Rīgā;*
	3. 3.kārta: *Publiskās auditorijas Zunda krastmalā 8, Rīgā, jaunbūve.*
2. **Iepirkuma priekšmets:** Objektu būvprojektu izstrādes uzraudzība un būvuzraudzība būvdarbu laikā (Līguma projektā - Darbi), turpmāk saukts arī Pakalpojums
3. **Pakalpojuma izpildes termiņš:** Plānotais 24 (divdesmit četri) mēneši, līdz objekta nodošanai ekspluatācijā saskaņā ar spēkā esošo likumdošanu. Pakalpojuma izpildes termiņā nav iekļauts nepieciešamais laiks Būvprojekta būvekspertīzei, ko organizē un apmaksā Pasūtītājs. Gadījumā, ja būvniecības darbu kopējais ilgums pagarinās, attiecīgi tiek pagarināts Pakalpojuma līguma termiņš, par to neparedzot papildus samaksu.
4. **Pakalpojuma mērķi**

Kvalitatīvs būvprojekts, uzbūvētas ēkas atbilstoši noslēgtā būvniecības līguma tāmei un spēkā esošai likumdošanai.

1. **Pakalpojuma uzdevums, pienākumi:**
	1. **Projektēšanas uzrauga uzdevums, pienākumi būvprojekta izstrādes laikā**

6.1.1.Veikt Objekta būvprojekta izvērtēšanu un Pasūtītāja konsultēšanu tā izstrādes stadijās (laikā) par tā atbilstību **atklāta konkursa “Datorzinātnes un informācijas tehnoloģijas fakultātes mācību korpusa Zunda krastmalā 10 un publiskās auditorijas Zunda krastmalā 8, Rīgā, jaunbūvju būvprojektu izstrāde, autoruzraudzība un būvdarbi RTU Inženierzinātņu un viedo tehnoloģiju centra izveides ietvaros”** nolikumam (iepirkuma identifikācijas numurs: RTU-2018/5), būvniecības IEPIRKUMA LĪGUMAM Nr. 01J02-1/\_\_\_\_\_\_, budžetam un normatīvajiem aktiem.

Uzraugam jāveic šādu projekta daļu izvērtēšanu:

1. Projektēšanas uzdevums (Pasūtītāja prasības);
2. Izpētes un cita pirms projektēšanas dokumentācija;

3. Principiālie risinājumi par šādām projekta sadaļām:

4. Vispārīgā daļa:

4.1. ĢI Ģeotehniskā izpēte

4.2. UPP Ugunsdrošibas pasākumu pārskats

5. Arhitektūras daļa:

5.1. TS Teritorijas sadaļa

5.2. ĢP Būvprojekta ģenerālplāns

5.3. AR Arhitektūras risinājumi

5.4. ARD Arhitektūras risinājumi, detalizētie

5.5. IE Iekārtu izvietojums

5.6. IN Interjers

6. Inženierrisinājumu daļa:

6.1. BK Būvkonstrukcijas

6.2. AVK Apkure, ventilācija un gaisa kondicionēšana, (iesk. aukstumapgāde, pretdūmu aizsardzība)

6.3. ŪK Ūdensapgāde un kanalizācija. Iekšējie tīkli

6.4. SM Siltummehānika. Katli, iekārtas

6.5. EL Elektroapgāde. Iekšējie tīkli

6.6. VS Vājstrāvu sistēmas (iesk. sakari un signalizācija, centralizētās izziņošanas sistēmas)

6.7. UAS Ugunsdzēsības automātikas sistēmas

6.8. VAS Vadības un automatizācijas sistēmas

6.9. ŪKT Ūdensapgāde un kanalizācija, ārējie tīkli

6.10. DT Drenāžas tīkli

6.11. LKT Lietus ūdens kanalizācijas tīkli

6.12. SAT Siltumapgāde, ārējie tīkli

6.13. ELT Elektroapgāde, ārējie tīkli

6.14. VST Vājstrāvas, ārējie tīkli

6.15. VAR Vides aizsardzības pasākumi

7. Tehnoloģiskā daļa

7.1. TN Tehnoloģiskā daļa

8. Ekonomikas daļa

8.1. IS Iekārtu, konstrukciju un materiālu kopsavilkumi. Specifikācijas.

8.2. BA Būvdarbu apjomu saraksts

8.3. DOP Darbu organizēšanas projekts

8.4. T Izmaksu aprēķins. Tāmes.

Kā arī skat. visas būvprojekta sastāva sadaļas Projektēšanas uzdevumā.

6.1.2. Uzraugam veicot savus pienākumus (6. sadaļā minētais), jāvadās no būvniecības līgumā (IEPIRKUMA LĪGUMS Nr. 01J02-1/\_\_\_\_\_\_, pielikums Nr.\_\_) noteiktajiem izpildes termiņiem un noteikumiem, lai kontrolētu izpildes termiņus un savlaicīgi iesniegtu nepieciešamās konsultācijas, skaidrojumus un aprēķinus Pasūtītājam.

6.1.3. Konsultēt Pasūtītāju par projektēšanas uzdevuma atbilstību Pasūtītāja vajadzībām, budžetam kā arī ierosināt nepieciešamos precizējumus/pieļaujamās izmaiņas.

6.1.4. Nodrošināt regulāru saziņu līguma izpildes laikā starp pasūtītāju un saistītajiem pakalpojumu sniedzējiem/darbu veicējiem projekta ietvaros – juristi, projektētāji, finanšu eksperti, auditori u.c., iepriekš informējot par to pasūtītāju.

6.1.5. Identificēt novirzes/potenciālās izmaiņas no projektēšanas uzdevuma, tehniskās specifikācijas, standartiem un normatīviem aktiem un brīdināt pasūtītāju par iespējamām sekām.

6.1.6. Sniegt informāciju Pasūtītajam par iespējamām izmaiņām projektēšanas norises plānotajā grafikā, budžetā, riskiem, vienlaikus sniedzot arī iespējamos problēmu risinājuma variantus.

6.1.7. Veikt regulāras būvprojekta dokumentācijas pārbaudes, nekavējoties informēt Pasūtītāju par atklātajām tehniskajām neatbilstībām, risinājumu neatbilstību tehniskai specifikācijai, plānotajam budžetam. Izstrādāt rekomendācijas trūkumu novēršanai.

6.1.8. Piedalīties iknedēļas projektēšanas sapulcēs un protokolēt tās. Patstāvīgi organizēt projektēšanas sapulces, tikšanās ar Darbu Izpildītājiem, lai kontrolētu projektēšanas norisi.

6.1.9. Pēc Pasūtītāja pieprasījuma piedalīties sanāksmēs un informācijas un publicitātes pasākumos par Projekta īstenošanu.

6.1.10. Projektēšanas darbu laikā reizi mēnesī iesniegt atskaites par Projektēšanas līguma izpildi, t.i. laika grafika ievērošanu, tajā izmantoto risinājumu un to detalizācijas pakāpes, kā arī pielietoto materiālu atbilstību projektēšanas uzdevumam, budžetam, tehniskai specifikācijai, saistošajiem normatīvajiem aktiem un Projekta finansētāju izvirzītajiem nosacījumiem par visām 6. punktā minētajām sadaļām. Izvērtēt pielietoto materiālu, iekārtu cenu (sniegt cenu salīdzinājumus), darba algu, mehānismu, pieskaitāmo izmaksu atbilstību pašreizējām – 2018. gada Latvijas tirgus cenām, būvdarbu apjomu sarakstu un materiālu specifikāciju atbilstību būvprojekta rasējumiem.

 Pirms slēdziena sagatavošanas, sadarbībā ar Projektētāju, apzināt plānotos Projekta risinājumus, tehnoloģijas, materiālus un izvērtēt to atbilstību projektēšanas uzdevumam, budžetam, tehniskai specifikācijai, saistošajiem normatīvajiem aktiem un Projekta finansētāju izvirzītajiem nosacījumiem.

 Ja plānotie risinājumi neatbilst projektēšanas līguma nosacījumiem, nekavējoties rakstiski informēt Pasūtītāju, pamatojot savu viedokli un ieteicot labāko risinājumu.

6.1.11. Eksperta (Uzrauga) atzinumi pasūtītājam un būvprojekta izstrādātājam sagatavojami 3 (trīs) darba dienu laikā pēc pieprasījuma saņemšanas no pasūtītāja rakstiskā veidā (tai skaitā elektroniskā pasta sūtījuma veidā);

6.1.12. Par nepieciešamo dalību ārkārtas projektēšanas sapulcēs pretendents tiek informēts 3 (trīs) darba dienas pirms sapulces;

 6.1.13. Jāuzrauga izstrādājamā ēkas būvprojekta atbilstība energoefektivitātes parametru sasniegšana (kuri tiks noteikti energoauditā). Būvprojektā jābūt iekļautam, ka būvdarbu veicējam objektā atbilstošā būvniecības posmā jāveic obligātā gaisa apmaiņas koeficienta pārbaude (blower door tests).

* 1. Būvdarbu būvuzrauga uzdevums, pienākumi un tiesības

Pretendenta uzdevums ir nodrošināt pasūtītāja tiesības un intereses būvdarbu veikšanas procesā, kā arī nepieļaut:

* būvniecības dalībnieku patvaļīgas atkāpes no būvprojekta;
* būvniecību reglamentējošo normatīvo aktu pārkāpumus;
* atkāpes no būvprojektā un darbu veikšanas projektā noteiktajām un citām darbu veikšanas tehnoloģijām.

Sniegt Būvuzraudzības pakalpojumus objektā, ievērojot spēkā esošo likumdošanu, tai skaitā:

* Būvniecības likums no 09.07.2013;
* MK noteikumi Nr.500 „Vispārīgie būvnoteikumi” no 19.08.2014;
* MK noteikumi Nr.529 „Ēku būvnoteikumi” no 02.09.2014;
* MK noteikumi Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” no 19.08.2014.

Būvuzraudzību ir tiesīgs veikt tikai no būvdarbu veicēja un būvprojekta izstrādātāja neatkarīgs būvkomersants vai būvspeciālists (būvuzraugs). Par būvuzraugu nevar būt persona, kurai ir darba attiecības ar būvkomersantu, kas veic piegādes uzraugāmajam objektam.

Būvdarbu norises uzraudzība kopumā atbilstoši Latvijas spēkā esošā likumdošanā noteiktajām prasībām un noslēgtajam būvuzraudzības līgumam.

* + 1. Uzņemoties būvuzraudzību, būvuzraugs paraksta saistību rakstu saskaņā ar Ministru kabineta noteikumiem Nr.500 „Vispārīgie būvnoteikumi” – turpmāk tekstā Vispārīgie būvnoteikumi.
		2. Būvuzrauga vispārīgie pienākumi:
			1. Katru nedēļu organizēt, vadīt un protokolēt Objekta būvdarbu gaitas apspriešanas sapulces, sapulču laiku iepriekš saskaņojot ar Pasūtītāju. Sapulcēs piedalās būvuzrauga, pasūtītāja, izpildītāja (skat. būvniecības IEPIRKUMA LĪGUMS Nr. 01J02-1/\_\_\_\_\_\_, pielikums Nr.\_\_) un citu pieaicināto būvniecības dalībnieku pārstāvji, parakstītie sapulču protokoli ir saistoši visiem būvniecības dalībniekiem;
			2. Jāatrodas Objektā vismaz 5 (piecas) dienas nedēļā. Minimālais būvuzrauga atrašanās laiks Objektā – 7 (septiņas) stundas dienā. Inženiertīklu būvuzraugiem objektā jāatrodas konkrēto inženiertīklu izbūves laikā 5 (piecas) dienas nedēļā, minimālais būvuzrauga atrašanās laiks Objektā – 3 (trīs) stundas dienā;
			3. Sniedz iespējamo problēmu risinājumus, nesaskaņu vai neskaidrības gadījumos starp pasūtītāju, izpildītāju (skat. būvniecības IEPIRKUMA LĪGUMS Nr. 01J02-1/\_\_\_\_\_\_, pielikums Nr.\_\_);
			4. Analizē būvuzņēmēja un darbuzņēmēja iesniegtās tāmes, darbu veikšanas projektus, darbu veikšanas kalendāros grafikus un citus ar būvniecību saistītos dokumentus, seko līdzi autoruzraudzības procesam, piedalās neparedzēto būvdarbu, projekta risinājumu izmaiņu izvērtēšanā un sagatavo par šiem jautājumiem ieteikumus un komentārus, informē un konsultē pasūtītāju.
		3. Saskaņā ar MK noteikumiem Nr.500 „Vispārīgie būvnoteikumi” būvuzraugam ir šādi pienākumi:
			1. pirms būvdarbu uzsākšanas izstrādāt būvuzraudzības plānu;
			2. pārbaudīt, vai būvdarbu veicēja rīcībā ir būvdarbu veikšanai nepieciešamā dokumentācija;
			3. iepazīties ar pasūtītāja un būvdarbu veicēja, kā arī ar būvdarbu veicēja un atsevišķu būvdarbu veicēju (ja tādi ir iesaistīti būvdarbu veikšanā) līguma nosacījumiem attiecībā uz būvdarbu apjomu un izpildi;
			4. rakstiski informēt pasūtītāju par visiem atsevišķu būvdarbu veicējiem, kas piesaistīti konkrētā objekta realizācijai;
			5. pārbaudīt, vai pirms būvdarbu uzsākšanas ir izpildīti būvdarbu sagatavošanas nosacījumi;
			6. pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
			7. pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektam;
			8. pārbaudīt veikto būvdarbu apjomus;
			9. pārbaudīt objektu, kā arī izbūvēto konstrukciju un inženiersistēmu atbilstību būvprojekta risinājumiem;
			10. izdarīt ierakstus būvdarbu žurnālā, tai skaitā par objekta pārbaudēs konstatētiem trūkumiem un būvdarbu vadītāja prombūtni;
			11. vizuāli fiksēt (piemēram, fotogrāfijā) būvuzraudzības plānā noteikto būvdarbu posmu pabeigšanu;
			12. ierasties būvlaukumā pēc izpildītāja (skat. būvniecības IEPIRKUMA LĪGUMS Nr. 01J02-1/\_\_\_\_\_\_, pielikums Nr.\_\_), būvinspektora vai citas būvvaldes amatpersonas pirmā uzaicinājuma;
			13. piedalīties būvkonstrukciju, segto darbu un citu izpildīto būvdarbu pieņemšanā; tai skaitā kontrolēt darbu izpildes kvalitāti;
			14. pieņemt tikai tos darbus, kas izpildīti atbilstoši būvprojektam un normatīvajos aktos noteiktajām prasībām;
			15. kontrolēt būvdarbu žurnālā un autoruzraudzības žurnālā ierakstīto norādījumu izpildi;
			16. ziņot pasūtītājam un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta;
			17. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas, sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
			18. sagatavot un iesniegt būvvaldē nepieciešamos dokumentus saskaņā ar speciālajiem būvnoteikumiem;
			19. piedalīties būves pieņemšanā ekspluatācijā;
			20. informēt attiecīgo būvvaldi vai biroju, ja objekta ekspluatācija ir uzsākta patvaļīgi;
			21. nodrošināt dalītu laika uzskaiti par savu darbu katrā objektā un par to informēt pasūtītāju un attiecīgo būvvaldi vai institūciju, kura veic būvdarbu kontroli, un pēc būvinspektora pieprasījuma sniegt uzskaiti pamatojošo dokumentāciju;
			22. parakstīt apliecinājumu par būves gatavību ekspluatācijai, ja objekts ir realizēts atbilstoši būvprojektam un ir izpildīti Vispārīgo būvnoteikumu 125.9. apakšpunktā noteiktajā kārtībā izteiktie būvuzrauga norādījumi.
		4. Papildus veicamie pienākumi:
			1. Apseko būvi un veic attiecīgus ierakstus būvdarbu žurnālā par būves pārbaudēs konstatētiem trūkumiem;
			2. Pārbauda un izvērtē no būvuzņēmēja saņemtos veikto būvdarbu izpildes aktus, akceptējot tos vai pamatoti rakstveidā noraida turpmāko 5 (piecu) darba dienu laikā no saņemšanas brīža, un par savu lēmumu nekavējoties informē Pasūtītāju;
			3. Kontrolē būvdarbu izmaksu atbilstību Pasūtītāja apstiprinātajām izmaksu tāmēm;
			4. Piedalās konstatēto defektu fiksācijā, noformējot to rakstiski un parakstot attiecīgi sastādītu aktu;
			5. Īpašu uzmanību pievērš un regulāri veic pārbaudi veicamo būvdarbu un pielietojamo izstrādājumu, iekārtu un materiālu kvalitātes nodrošināšanai, kurai jāatbilst Latvijas Republikā spēkā esošo būvnormatīvu prasībām vai citām, ja tādas definētas līgumā, kas noslēgts ar būvuzņēmēju, par to iepriekš vienojoties ar Pasūtītāju, organizē nepieciešamās kvalitātes pārbaudes sertificētās laboratorijās, sagatavo atskaites un prezentē testu rezultātus Pasūtītājam;
			6. Uzrauga, lai būvē būvdarbi tiktu veikti, nebojājot iebūvējamās iekārtas un materiālus, veicot nepieciešamos maskēšanas un nosegšanas darbus un netraucējot būvniecības procesu;
			7. Izpilda Pasūtītāja norādījumus un ieteikumus ar nosacījumu, ka tie nav pretrunā ar būvprojektu un Latvijas Republikā spēkā esošajiem normatīviem aktiem;
			8. Pieprasa no būvuzņēmēja būvuzraudzības procesā atklāto defektu, pārkāpumu vai atkāpju no Būvprojekta, būvdarbu tāmes un spēkā esošajiem Latvijas būvnormatīviem novēršanu un uzrauga atklāto defektu novēršanas izpildi;
			9. Kontrolē un uzrauga būvdarbu veikšanas un finanšu grafikus, uzrauga, visi ar būvprojekta būvniecību saistītie būvdarbi tiktu izpildīti atbilstoši noslēgtajam būvuzņēmēja līgumam;
			10. Kontrolē būvdarbu apjomu faktiski izpildi atbilstoši būvuzņēmēja sagatavotajiem ikmēneša būvdarbu izpildes pieņemšanas – nodošanas aktiem un apstiprina tos atbilstoši padarītajam būvdarbu apjomam;
			11. Pieļauj tikai būvprojektā noteiktu un attiecīgajiem standartiem un/vai tehniskajiem noteikumiem atbilstošu tehnoloģisko iekārtu, materiālu un būvizstrādājumu lietošanu, ja tiem nepieciešamās ražotāju un/vai piegādātāju deklarācijas un tehniskās pases;
			12. Seko, lai būvuzņēmējs iesniegtu precizētu Pasūtītājam saskaņošanai izvērstu kvalitātes kontroles plānu būvdarbu veikšanai, izstrādātu un iesniegtu saskaņošanai darbu veikšanas projektu atbilstošiem veicamajiem darbiem;
			13. Kontrolē, lai būvuzņēmējs sagatavotu būvē iebūvēto inženieriekārtu ražotāju ekspluatācijas instrukcijas, uzrauga, lai būvuzņēmējs veiktu Pasūtītāja darbinieku, kas veiks būvju tālāko ekspluatāciju, apmācības un to gaitu, ja tāda nepieciešama;
			14. Mēnesi pirms plānotās būves nodošanas ekspluatācijā sagatavo informāciju par būves gatavības statusu un sastāda nepabeigto būvdarbu sarakstu, to izpildes grafiku un veic tā kontroli līdz pilnīgai būvdarbu pabeigšanai un pieņemšanas – nodošanas akta parakstīšanai starp būvuzņēmēju un Pasūtītāju.
		5. Būvuzraugam ir šādas tiesības:
			1. pieprasīt no pasūtītāja un būvdarbu veicēja jebkurus būvprojekta dokumentus, lai iegūtu precīzu pārskatu par būvdarbu gaitu un būvdarbu izpildi atbilstoši būvprojektam un, ja nepieciešams, par būvdarbu izpildītāju kvalifikāciju;
			2. pieprasīt uzbūvēto konstrukciju un segto darbu atsegšanu, ja turpmākā darbu izpildes procesā rodas pamatotas šaubas par kāda darba izpildes kvalitāti un atbilstību būvprojektam;
			3. ja konstatētas patvaļīgas atkāpes no būvprojekta vai netiek ievērotas Latvijas būvnormatīvos vai darba aizsardzību, vides aizsardzību un ugunsdrošību regulējošajos normatīvajos aktos noteiktās prasības, pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi pasūtītājam, būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus;
			4. ierosināt atbildīgā būvdarbu vadītāja, kā arī atsevišķo darbu būvdarbu vadītāju būvprakses sertifikāta apturēšanu vai anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
			5. vienpusēji atkāpties no būvuzraudzības līguma vai atteikties no pienākuma pildīšanas (ja būvuzraugs ir norīkots) un rakstiski informēt par to attiecīgo būvvaldi vai biroju, ja pasūtītājs pieprasa veikt darbības, kas ir pretrunā ar būvniecību reglamentējošiem normatīvajiem aktiem;
			6. informēt pasūtītāju, izpildītāju (skat. būvniecības IEPIRKUMA LĪGUMS Nr. 01J02-1/\_\_\_\_\_\_, pielikums Nr.\_\_) un būvvaldi vai institūciju, kas pilda būvvaldes funkcijas, iesniedzot detalizētus aprēķinus, ja būvuzraugam ir radušās pamatotas šaubas par būvprojektā ietvertajiem tehniskajiem risinājumiem.
1. **Līguma izpildes vieta**
	1. Visā līguma izpildes laikā Uzraugs nodrošina visu nepieciešamo speciālistu tiešu klātbūtni projektēšanas un būvdarbu laikā, tajā skaitā Darba grupu sanāksmēs Pasūtītāja telpās, Projekta aktivitāšu ieviešanas procesa plānošanā, novērtēšanā, monitoringā, kontrolē, atbilstoši pasūtītāja pieprasījumam un iepirkuma procedūras dokumentācijā noteiktajiem nosacījumiem.
2. **Pakalpojuma sniegšanas metodes**
	1. Darbs ar Projekta dokumentāciju un projekta ietvaros izstrādāto dokumentāciju, komentāru, konsultāciju un ieteikumu izstrāde atbilstoši Pasūtītāja vajadzībām un normatīvo aktu prasībām, tajā skaitā iekārtu un aprīkojuma plānošanu un citu projektēšanas stadijas procesu sagatavošanas un kontroles nodrošināšanu.
	2. Gatavošanās un dalība Projekta darba grupas sanāksmēs atbilstoši savas kompetences jautājumiem.
	3. Ziņojumu sniegšana savas kompetences jautājumu ietvaros.
	4. Komunikācija ar iesaistītajām (trešajām) pusēm – citiem iepirkumu līgumu izpildītājiem, Projekta ieviešanas ietvaros.
	5. Sadarbība ar Pasūtītāju, Projekta vadītāju un citām Projekta ieviešanā iesaistītām personām no Pasūtītāja puses.
	6. Ikmēneša atskaites sagatavošana un iesniegšana Pasūtītājam par veiktajiem darbiem un sasniegtajiem rezultātiem.
	7. Būvuzraudzības darbs būvobjektā.
3. **Prasības projektēšanas uzraugam.**

Uzraugam jānodrošina atbilstība konkursa Nolikumā noteiktajām prasībām.

Uzraugam ir atbildīgs par Būvprojektā iekļauto risinājumu atbilstību projektēšanas uzdevumam, būvniecības normatīvajiem aktiem, budžetam. Būvprojekta risinājumu izvērtēšana un saskaņošana ar Pasūtītāju. Uzraugam ir jāiesniedz atbilstošas licences un sertifikātus, kas apliecina viņa profesionālās iemaņas, kas ļauj pildīt pienākumus, kas saistīti ar projekta risinājumu un tā budžeta izvērtēšanu un Pasūtītāja konsultēšanu.

Uzraugam jāuzņemas pilna atbildība par iesniegto priekšlikumu un sniegto konsultāciju atbilstību spēkā esošajiem normatīviem. Uzrauga paraksts uz rasējumiem un dokumentiem nozīmē apstiprinājumu tajos ietvertās informācijas atbilstībai Pasūtītāja vēlmēm, prasībām un saistošajiem normatīvajiem aktiem.